**ELEKTROTEHNIČKA I EKONOMSKA ŠKOLA**

Ljudevita Gaja 24

35400 Nova Gradiška

**BILJEŠKE**

uz godišnje financijske izvještaje za 2020. godinu

Nova Gradiška, siječanj 2021. godine

**OPĆI PODACI**

|  |  |
| --- | --- |
| **Naziv obveznika:** | **ELEKTROTEHNIČKA I EKONOMSKA ŠKOLA** |
| Poštanski broj i mjesto: | 35400 Nova Gradiška |
| Ulica i kućni broj: | Ljudevita Gaja 24 |
| broj RKP-a | 17917 |
| Matični broj. | 03957004 |
| OIB: | 22674231881 |
| Razina: | 31 - proračunski korisnik JLP(R)S koji obavlja poslove u sklopu funkcija koje se decentraliziraju |
| Šifra djelatnosti: | 8532 - tehničko i strukovno srednje obrazovanje |
| Županija: | Brodsko-Posavska |
| Šifra grada/općine: | 284 Nova Gradiška |

**UVODNI DIO**

Elektrotehnička i ekonomska škola Nova Gradiška posluje u skladu s odredbama Zakona o odgoju i obrazovanju u osnovnoj i srednjoj školi te Statutom škole.

Škola vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Škola nema vlastiti žiro račun nego posluje preko računa riznice Brodsko-posavske županije.

Ravnateljica škole je Sanja Müller-Zoričić, dipl.inf.

Sastavljanje Bilješki uz financijske izvještaje obavila je voditeljica računovodstva Jasenka Podobnik, dipl.oec.

**BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

Ukupni prihodi u izvještajnom razdoblju iznose 6.899.423 kn, a odnose se na:

|  |  |  |
| --- | --- | --- |
| 1 | Tekuće pomoći iz državnog proračuna-MZO (dio AOP 064) | 13.607 |
| 2 | Tekuće pomoći od Ministarstva znanosti i obrazovanja za rashode zaposl. (dio AOP 064) | 6.274.999 |
| 3 | Kapitalne pomoći iz državnog proračuna- MZO (AOP 065) | 5.276 |
| 4 | Tekući prijenosi između proračunskih korisnika istog proračuna (AOP 072) | 224 |
| 5 | Ostali nespomenuti prihodi (AOP 116) | 11.490 |
| 6 | Vlastiti prihodi od pruženih usluga (AOP 126) | 29.759 |
| 7 | Donacije od pravnih osoba izvan sustava proračuna (AOP 127) | 4.271 |
| 8 | Prihodi iz nadležnog proračuna -Brodsko posavska županija (AOP 131) | 557.779 |
|  | **Prihodi poslovanja (AOP 001)** | **6.897.405** |
|  |  |  |
| 9 | Prihodi od prodaje stanova (AOP 304) | 2.018 |
|  | **Prihodi od prodaje nefinancijske imovine (AOP 289)** | **2.018** |
|  |  |  |
|  | **UKUPNO PRIHODI I PRIMICI (AOP 629)** | **6.899.423** |

|  |
| --- |
|  |
|  |

Ukupni rashodi u izvještajnom razdoblju iznose 6.947.759 kn a odnose se na:

|  |  |  |
| --- | --- | --- |
| 1 | Rashodi za zaposlene (AOP 149) | 6.261.311 |
| 2 | Materijalni rashodi (AOP 160) | 635.645 |
| 3 | Financijski rashodi (AOP 193) | 114 |
| 4 | Naknade građanima i kućanstvima (AOP 246) | 107 |
|  | **Rashodi poslovanja (AOP 148)** | **6.897.177** |
|  |  |  |
| 5 | Rashodi za nabavu proizvedene dugotrajne imovine (AOP 354) | 50.582 |
|  | **Rashodi za nabavu nefinancijske imovine (AOP 341)** | **50.582** |
|  |  |  |
|  | **UKUPNO RASHODI I IZDACI (AOP 630)** | **6.947.759** |
|  |  |  |
|  | **MANJAK PRIHODA I PRIMITAKA (AOP 632)** | **-48.336** |
|  | **VIŠAK PRIHODA I PRIMITAKA PRENESENI (AOP 633)** | **79.245** |
|  | **VIŠAK PRIHODA I PRIMITAKA RASPOLOŽIV U SLIJED.RAZDOBLJU (AOP 635)** | **30.909** |

**AOP 063 - Pomoći proračunskim korisnicima iz proračuna koji im nije nadležan**

Pomoći iz drugih nenadležnih proračuna ostvarene su u iznosu 6.293.882 kn što je u odnosu na prethodnu godinu više za 292.506 kn ili 4,9 %.

Kapitalne pomoći (AOP 065) ostvarene su iz državnog proračuna u okviru razdjela Ministarstvo znanosti i obrazovanja:

* aktivnost A578045 Sufinanciranje nastavnih materijala i opreme za učenike osnovnih i srednjih škola - za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 3.033 kn od čega se 107 kn odnosi na udžbenike radnog karaktera te je isti iznos evidentiran na tekuće pomoći iz DP
* kapitalni projekt K110291 -za opremanje školske knjižnice obveznom lektirom i stručnom literaturom u iznosu 2.350 kn

Tekuće pomoći proračunskim korisnicima iz proračuna koji im nije nadležan (AOP 064) odnose se na prihode od Ministarstva znanosti i obrazovanja u iznosu 6.274.999 kn za financiranje plaća i ostalih rashoda za zaposlene te 13.500 kn za nabavu tableta za učenike slabijeg socio-ekonomskog statusa iz državnog proračuna s aktivnosti A577004 Provedba kurikularne reforme

**AOP 069 – Prijenosi između proračunskih korisnika istog proračuna**

Na ovoj poziciji iskazana su sredstva ostvarena od Tehničke škole Slavonski Brod za pokriće putnih troškova za odlazak na edukaciju u okviru projekta RCK Slavonika

**AOP 116 - Ostali nespomenuti prihodi**

Ostali nespomenuti prihodi odnose se na prihode od naplate štete od osiguranja u iznosu 3.000 kn te prihode od učenika u iznosu 8.490 kn za osiguranje i ostale troškove. Ova pozicija povećana je u odnosu na prethodnu godinu za 2.096 kn ili 22,3%.

**AOP 126 - Prihodi od pruženih usluga**

Vlastiti prihodi od pruženih usluga ostvareni su u iznosu 29.759 kn što je u odnosu na isto razdoblje prethodne godine manje za 47.732 kn ili 61,6 %. Razlog smanjenja ovih prihoda je nemogućnost iznajmljivanja školsko-sportske dvorane zbog rekonstrukcije zgrade dvorane te uslijed događanja vezanih za pandemiju korona virusa.

Prihodi od najma dvorane i školskog prostora iskazani su u iznosu 13.156 kn (naplaćeni u iznosu 18.794 kn te umanjeni za 30% prihoda BPŽ koji iznose 5.638 kn.). Prihodi od usluga pomoćno-tehničkog osoblja ostvareni su u iznosu 1.450 kn.

Od 2020. škola obavlja usluge posredovanja u zapošljavanju učenika te su ostvareni prihodi od učeničkog servisa u iznosu 15.154 kn koji su iskazani po bruto načelu.

**AOP 127 - Donacije od pravnih i fizičkih osoba izvan općeg proračuna**

Iznos iskazan na ovoj poziciji odnosi se na donacije u naravi - od Školskog sportskog saveza BPŽ za nastavu TZK te donaciju namještaja od pravne osobe.

**AOP 131 - Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračuna odnose se na prihode od Brodsko-posavske županije za financiranje materijalnih i financijskih rashoda (decentralizirana sredstva) u iznosu 557.779 kn. U odnosu na prethodnu godinu ova sredstva su smanjena za 232.153 kn ili 29,4%. Razlog smanjena sredstava po minimalnom standardu je smanjene stvarnih rashoda i to prvenstveno troškova energenata te troškova prijevoza zaposlenika zbog novonastale situacije uzrokovane virusom COVID-19.

**AOP 149 - Rashodi za zaposlene**

Rashodi za zaposlene odnose se na rashode za bruto plaće zaposlenika (za redovan rad i prekovremeni rad), doprinose na plaće te ostala materijalna prava zaposlenika. Rashodi za zaposlene su povećani u odnosu na isto razdoblje prethodne godine za 364.083 kn ili 6,2 % zbog povećanja osnovice za plaće u javnim službama, povećanja koeficijenata složenosti poslova za 3% te uvođenja dodatka od 3% na plaću zaposlenika koji ne obavljaju odgojno-obrazovni rad. Osnovica je povećana za 2% počevši od 01.siječnja 2020., dok se novi koeficijenti i dodatci primjenjuju od 01.12.2019. godine.

Ostali rashodi za zaposlene na poziciji AOP 155 iskazani su u iznosu 226.480 kn što je u odnosu na prethodnu godinu više za 3,5 %. Dodatkom TKU za službenike i namještenike u javnim službama povećana su materijalna prava zaposlenika, regres i božićnica sa 1250 kn na 1500 kn, te dar u prigodi dana Sv. Nikole sa 500 kn na 600 kn što je utjecalo na povećanje pozicije ostalih rashoda za zaposlene. U ovoj skupini rashoda iskazane su isplate materijalnih prava na ime jubilarnih nagrada s iznosom od 41.606 kn, potpore zbog bolovanja i smrtnog slučaja 21.178 kn, regres 73.500 kn, božićnice 76.500 kn, darovi djeci zaposlenika 10.800 kn te ostala materijalna prava zaposlenih - naknada za mentorstvo za pripravnike u iznosu 1.296 kn te naknada za e-tehničara 1.600 kn. U 2020. godini nisu isplaćivane otpremnine jer niti jedan zaposlenik nije ostvario uvjete za odlazak u mirovinu.

**AOP 160 Materijalni rashodi**

Uslijed posebnih okolnosti uzrokovanih pandemijom virusa COVID-19 organizirana je nastava na daljinu te je većina zaposlenika radila od kuće što je utjecalo na smanjenje ukupnih materijalnih rashoda za 168.770 kn ili 21,0 % u odnosu na isto razdoblje prethodne godine. Najznačajnije smanjenje iskazano je na poziciji AOP 161 naknade troškova zaposlenima i AOP 166 rashodi za materijal i energiju. Otkazivanje stručnih skupova i seminara zbog pandemije utjecalo je na smanjenje troškova službenih putovanja i stručnog usavršavanja, a s obzirom da se u dijelu godine radilo od kuće smanjeni su i troškovi prijevoza zaposlenika na posao i s posla.

**AOP 171 Sitni inventar**

Na ovoj poziciji iskazano je značajnije povećanje rashoda zbog nabave tableta za učenike iz sredstava dodijeljenih od strane MZO te zbog nabave nastavnih sredstava za nastavu TZK.

**AOP 177- Usluge promidžbe i informiranja**

Povećanje rashoda u odnosu na prethodnu godinu zbog objave natječaja za izbor ravnatelja.

**AOP 180 – Zdravstvene usluge**

Sistematski pregledi zaposlenika nisu obavljeni u 2020. godini zbog epidemije corona virusa.

**AOP 190 – Pristojbe i naknade**

U odnosu na isto razdoblje prethodne godine ova pozicija smanjena je za 14,8 % zbog smanjenja novčane naknade zbog nezapošljavanja određene kvote osoba s invaliditetom. Zbog novonastale situacije uzrokovane corona virusom od 01.ožujka smanjena je stopa za obračun navedene naknade sa 30% na 20% od iznosa minimalne plaće.

**AOP 192 – Ostali nespomenuti rashodi poslovanja**

Na ovoj poziciji iskazano je povećanje u odnosu na prethodnu godinu za 70,6% a odnosi se na usluge učeničkog servisa- učenička zarada uvećana za doprinose mirovinskog i zdravstvenog osiguranja

**AOP 255 – Naknade građanima i kućanstvima u naravi**

Iznos iskazan na ovoj poziciji odnosi se na udžbenike radnog karaktera dodijeljene učenicima

**AOP 302 Prihodi od prodaje proizvedene dugotrajne imovine**

Ova pozicija odnosi se na prihode od prodaje stanova na kojima je postojalo stanarsko pravo za dva stana, a iskazani su u iznosu 35% ostvarenih prihoda odnosno umanjeni za 65% obveze uplate u državni proračun te iznose 2.018 kn. U odnosu na prethodnu godinu ovi prihodi su povećani za 79,9% s obzirom da je u 2020. godini izvršena konačna otplata jednog stana.

**AOP 360 - Rashodi za nabavu postrojenja i opreme**

Rashodi za nabavu nove opreme ostvareni su u iznosu 42.982 kn što je za 71% manje u odnosu na prethodnu godinu. Nova oprema financirana je iz sredstava pomoći MZO te iz vlastitih prihoda škole. MZO je krajem 2019. godine školi dodijelilo sredstva za nabavu nastavnih sredstava i opreme potrebnih za provedbu kurikuluma u iznosu 28.800 kn. Škola je namjenski utrošila navedena sredstva u 2020. godini za nabavu nastavnih sredstava iz područja obnovljivi izvori energije.

**AOP 375 – Rashodi za nabavu knjiga**

Tijekom 2020. godine iskazani su izdaci za nabavu knjiga u knjižnici u iznosu 4.674 kn te izdaci za nabavu udžbenika za učenike slabijeg socio-ekonomskog statusa u iznosu 2.926 kn iz sredstava MZO. Nabava knjiga za knjižnicu je financirana iz sredstava Ministarstva znanosti i obrazovanja za opremanje školske knjižnice obveznom lektirom i stručnom literaturom u iznosu 2.350 kn, te iz vlastitih prihoda škole.

**BILJEŠKE**

**UZ BILANCU (OBRAZAC BIL)**

**AOP 007 Proizvedena dugotrajna imovina**

Ova pozicija uključuje građevinske objekte i opremu, a smanjena je u odnosu na prethodnu godinu za 383.634 kn odnosno za 2,5%. Smanjenje je najvećim dijelom rezultat većeg ispravka vrijednosti postojeće imovine u odnosu na ulaganja u novu imovinu.

Ispravak vrijednosti dugotrajne imovine se obračunava linearnom metodom uz primjenu godišnjih stopa propisanim Pravilnikom. Primijenjene stope amortizacije iznose od 1,25% za građevinske objekte, 12,5% do 25% za postrojenja i opremu te 25% za nematerijalnu imovinu. Imovina čiji je pojedinačni trošak nabave niži od 3.500 kn otpisuje se jednokratno stavljanjem u upotrebu.

**AOP 035 – Ispravak vrijednosti knjiga**

Iznos iskazan na ovoj poziciji odnosi se na jednokratni otpis udžbenika.

**AOP 081 – Ostala potraživanja**

Stanje potraživanja na kontu 129 iznosi 72.714 kn, a odnosi se na potraživanja od Hrvatskog zavoda za zdravstveno osiguranje za naknade bolovanja koje se isplaćuju na teret zavoda u iznosu 64.456 kn te potraživanje za troškove prethodnog pregleda zaposlenika koje refundira HZZO u iznosu 335 kn. Značajno povećanje ove pozicije u odnosu na prethodnu godinu iz razloga što u 2020. godini., prema obavijesti MF nije išla refundacija naknade plaće za bolovanja odnosno kompenzacija s obvezama za povrat isplaćene naknade u proračun.

Na ovoj poziciji iskazano je i potraživanje od BPŽ za izvršeni povrat na račun županije, sredstava isplaćene naknade plaće i pomoći preminuloj zaposlenici (do dobivanja rješenja o nasljeđivanju).

**AOP 141 – Potraživanja za prihode poslovanja**

Ova pozicija uključuje:

* potraživanja za prihode od pruženih usluga (za najam prostora) u iznosu 2.325 kn.
* potraživanja za prihode iz proračuna u iznosu 98.206 kn

U 2020. godini izvršen je otpis potraživanja za prihod od pruženih usluga od fizičkih osoba u iznosu 7.400 kn. Za navedena potraživanja je u prethodnim godinama pokrenut postupak prisilne naplate, ali s obzirom da na računima ovršenika nije bilo novčanih sredstava potraživanja nisu naplaćena. S obzirom da je Financijska agencija sukladno članku 12. Zakona o provedbi ovrhe na novčanim sredstvima prestala s izvršenjem osnove za plaćanje popisno povjerenstvo je predložilo potraživanja za otpis. Za ista je u prethodnim godinama proveden ispravak vrijednosti (AOP 157) zbog kašnjenja u naplati iznad 3 godine.

Potraživanja za prihode uplaćene u proračun odnose se na potraživanja od županijske riznice za iznos uplaćenih, a neutrošenih vlastitih i namjenskih prihoda (prihoda za posebne namjene, pomoći, donacija, projekta Erasmus+ Demeter i prihoda od prodaje nefinancijske imovine). Iznos na ovoj poziciji predstavlja novčana sredstva koje škola ima na raspolaganju na računu riznice.

**AOP 160 – Potraživanja od prodaje proizvedene dugotrajne imovine**

Ova pozicija odnosi se na potraživanja za stanove koji su prodani na obročnu otplatu na temelju odredbi Zakona o prodaji stanova na kojima je postojalo stanarsko pravo. Škola je tijekom 2020. godine prikupila svu dokumentaciju te ustrojila evidenciju ovih potraživanja.

**AOP 164 – Rashodi budućih razdoblja**

Na ovoj poziciji evidentirani su kontinuirani rashodi – trinaesti rashod za plaću za mjesec prosinac 2020. sukladno čl.39. Pravilnika o proračunskom računovodstvu.

**AOP 169 – Obveze**

U bilanci na dan 31.12.2020. godine iskazane su obveze u iznosu od 664.382 kn što odgovara poziciji AOP 036 obrasca Obveze, a odnose se na slijedeće:

|  |  |  |  |  |  |
| --- | --- | --- | --- | --- | --- |
| Konto | Obveze | | iznos u kn |  | struktura % |
| 231 | Obveze za zaposlene (uključivo poreze i doprinose iz i na plaću) | |  |  |  |
|  | - | obveze za plaću za mjesec prosinac | 522.746 |  | 78,68 |
|  | - | obveze za prekovremeni rad dvorana za prosinac | 174 |  | 0,03 |
|  | - | obveze za materijalna prava (jubilarne nagrade i regres) za mjesec studeni i prosinac | 8.109 |  | 1,22 |
|  | - | obveze za naknadu za e-tehničara | 1.600 |  | 0,24 |
| 232 | Obveze za materijalne rashode | |  |  |  |
|  | - | obveze prema dobavljačima | 41.958 |  | 6,32 |
|  | - | obveze za naknadu troškova prijevoza zaposlenika za prosinac | 13.254 |  | 1,99 |
|  | - | obveze za naknadu zbog nezapošljavanja određene kvote invalida za prosinac | 1.625 |  | 0,24 |
| 234 | Obveze za financijske rashode | |  |  |  |
|  | - | obveze za zatezne kamate za mjesec prosinac | 25 |  | 0,00 |
| 239 | Ostale tekuće obveze | | 74.891 |  | 11,3 |
|  |  |  |  |  |  |
|  |  | **UKUPNO:** | **664.382** |  | **100,00** |

Ostale tekuće obveze odnose se na:

* obveze za uplatu u državni proračun 65% sredstava od otplate stanova na kojima je postojalo stanarsko pravo u iznosu 2.177 kn
* obveze za povrat u državni proračun naknade bolovanja na teret HZZO po izvršenoj refundaciji u iznosu 64.456 kn
* obveze za povrat u proračun BPŽ plaćenih troškova prethodnog pregleda zaposlenika po izvršenoj refundaciji od strane HZZO u iznosu 335,00 kn
* obveze za isplatu naknade plaće i pomoći preminule zaposlenice nakon dobivenog rješenja o nasljeđivanju u iznosu 7.923 kn.

**AOP 238-245 – Višak/manjak prihoda**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu od 159.033 kn te manjak prihoda od nefinancijske imovine u iznosu od 128.124 kn, što u konačnici daje višak prihoda u iznosu 30.909 kn. Navedeni iznos odgovara iskazanom višku prihoda u obrascu PR-RAS na AOP oznaci 635.

|  |  |  |  |  |  |  |
| --- | --- | --- | --- | --- | --- | --- |
| Konto | Pozicija na dan 31.12.2020. | PR-RAS | | BILANCA | | RAZLIKA |
| 92211 | Višak prihoda poslovanja | AOP 282+284 | 164.570 | AOP 239 | 159.033 | -5.537 |
| 92212 | Višak prihoda od nefinancijske imovine |  |  |  |  |  |
| 92213 | Višak primitaka od financijske imovine |  |  |  |  |  |
| 92221 | Manjak prihoda poslovanja |  |  |  |  |  |
| 92222 | Manjak prihoda od nefinancijske imovine | AOP 399+401 | 133.661 | AOP 244 | 128.124 | 5.537 |
| 92223 | Manjak primitka od financijske imovine |  |  |  |  |  |

Sukladno članku 82. Pravilnika o proračunskom računovodstvu i računskom planu provedena je korekcija rezultata za ostvarene kapitalne prijenose (kapitalne pomoći i kapitalne donacije) utrošene za nabavu nefinancijske imovine tijekom 2020. Podatak u bilanci je naveden nakon provedene korekcije te se razlikuje od podatka u obrascu PR-RAS.

U 2020. godini ostvarena su kapitalne pomoći od MZO za besplatne udžbenike u iznosu 2.926 kn te sredstva za nabavu lektire i stručne literature u iznosu 2.350 kn koja su namjenski utrošena za nabavu udžbenika i knjiga za knjižnicu. Od pravne osobe primljena je donacija namještaja u iznosu 261 kn te su sukladno Pravilniku o proračunskom računovodstvu iskazani prihodi i rashodi prema procijenjenoj vrijednosti.

**AOP 250/251 IZVANBILANČNI ZAPISI**

Na ovim pozicijama evidentirana tuđa imovina dobivena na korištenje-informatička oprema isporučena školi u sklopu projekta e-Škole (37 prijenosnih računala za nastavnike) i projekta Podrška provedbi Cjelovite kurikularne reforme Škola za život (projektor i prijenosno računalo za stručne suradnike). U 2020. godini je dobiveno novih 17 prijenosnih računala u vrijednosti 85.000 kn, pa je ukupna vrijednost tuđe imovine dobivene na korištenje iznosi 166.691 kn.

Na ovoj poziciji su evidentirane i potencijalne obveze po osnovi sudskih sporova u iznosu 114.877 kn a odnosi se na tužbe 20 zaposlenika za razliku plaće zbog neuvećanja osnovice plaće od 6% prema tablici u prilogu ovih bilješki.

**BILJEŠKE**

**UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

**AOP 002 – Promjene u vrijednosti imovine**

Iskazano povećanje u iznosu 111 kn odnosi se na nerealizirane tečajne razlike odnosno usklađenje potraživanja za prodane stanove prema srednjem tečaju HNB-a

**AOP 018 – Promjene u obujmu imovine**

Iskazano povećanje odnosi se na inventurom utvrđen višak knjiga (darovi) u knjižnici.

**BILJEŠKE**

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-funkcijski)**

Ukupni rashodi iskazani na poziciji AOP 404 obrasca PR-RAS (rashodi poslovanja i rashodi za nabavu nefinancijske imovine) iskazani prema funkcijskoj klasifikaciji na poziciji AOP 116 – više srednjoškolsko obrazovanje

**BILJEŠKE**

**UZ IZVJEŠTAJ O OBVEZAMA (OBRAZAC OBVEZE)**

**AOP 036 - Stanje obveza na kraju izvještajnog razdoblja**

Stanje obveza na kraju izvještajnog razdoblja iznosi 664.382 kn što odgovara poziciji AOP 169 obrasca Bilanca.

**AOP 091 – Međusobne obveze proračunskih korisnika-nedospjele**

Na ovoj poziciji iskazane su obveze za povrat u proračun sredstava koje refundira HZZO te obveze prijenosa sredstava državnom proračunu za prihode od prodaje stanova sa stanarskim pravom za 65% pripadajućeg dijela

|  |  |  |  |
| --- | --- | --- | --- |
| Mjesto i datum: | Nova Gradiška, 28.01.2021. | M.P. | RAVNATELJICA: |
| Osoba za kontakt: | Jasenka Podobnik, dipl.oec. |  | Sanja Müller-Zoričić, dipl.inf. |
| Telefon za kontakt: | 035/362-575 |  |  |
|  |  |  |  |
|  |  |  | potpis |
| **Prilozi:** | **Popis sudskih sporova u tijeku** |  |  |
|  |  |  |  |
|  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ELEKTROTEHNIČKA I EKONOMSKA ŠKOLA**  **Ljudevita Gaja 24, Nova Gradiška** | | | | | | | |
| **POPIS SUDSKIH SPOROVA U TIJEKU NA DAN 31.12.2020.** | | | | | | | |
| **Red.br.** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva ili priljeva sredstava** | **Početak sudskog spora** |
| 1 | Zaposlenik 1 | razlika plaće zbog neuvećanja osnovice plaće od 6% | 6.308,10 |  |  | 26.02.2020. |
| 2 | Zaposlenik 2 | razlika plaće zbog neuvećanja osnovice plaće od 6% | 7.472,36 |  |  | 28.09.2020. |
| 3 | Zaposlenik 3 | razlika plaće zbog neuvećanja osnovice plaće od 6% | 6.819,15 |  |  | 07.10.2020. |
| 4 | Zaposlenik 4 | razlika plaće zbog neuvećanja osnovice plaće od 6% | 4.135,99 |  |  | 07.10.2020. |
| 5 | Zaposlenik 5 | razlika plaće zbog neuvećanja osnovice plaće od 6% | 8.616,93 |  |  | 07.10.2020. |
| 6 | Zaposlenik 6 | razlika plaće zbog neuvećanja osnovice plaće od 6% | 4.039,58 |  |  | 07.10.2020. |
| 7 | Zaposlenik 7 | razlika plaće zbog neuvećanja osnovice plaće od 6% | 2.039,92 |  |  | 07.10.2020. |
| 8 | Zaposlenik 8 | razlika plaće zbog neuvećanja osnovice plaće od 6% | 3.410,61 |  |  | 08.10.2020. |
| 9 | Zaposlenik 9 | razlika plaće zbog neuvećanja osnovice plaće od 6% | 5.410,53 |  |  | 08.10.2020. |
| 10 | Zaposlenik 10 | razlika plaće zbog neuvećanja osnovice plaće od 6% | 7.597,77 |  |  | 08.10.2020. |
| 11 | Zaposlenik 11 | razlika plaće zbog neuvećanja osnovice plaće od 6% | 3.303,96 |  |  | 08.10.2020. |
| 12 | Zaposlenik 12 | razlika plaće zbog neuvećanja osnovice plaće od 6% | 7.517,17 |  |  | 08.10.2020. |
| 13 | Zaposlenik 13 | razlika plaće zbog neuvećanja osnovice plaće od 6% | 5.426,08 |  |  | 08.10.2020. |
| 14 | Zaposlenik 14 | razlika plaće zbog neuvećanja osnovice plaće od 6% | 7.059,11 |  |  | 08.10.2020. |
| 15 | Zaposlenik 15 | razlika plaće zbog neuvećanja osnovice plaće od 6% | 2.633,18 |  |  | 08.10.2020. |
| 16 | Zaposlenik 16 | razlika plaće zbog neuvećanja osnovice plaće od 6% | 7.096,94 |  |  | 08.10.2020. |
| 17 | Zaposlenik 17 | razlika plaće zbog neuvećanja osnovice plaće od 6% | 5.874,04 |  |  | 08.10.2020. |
| 18 | Zaposlenik 18 | razlika plaće zbog neuvećanja osnovice plaće od 6% | 7.865,37 |  |  | 08.10.2020. |
| 19 | Zaposlenik 19 | razlika plaće zbog neuvećanja osnovice plaće od 6% | 5.221,86 |  |  | 08.10.2020. |
| 20 | Zaposlenik 20 | razlika plaće zbog neuvećanja osnovice plaće od 6% | 7.028,68 |  |  | 24.11.2020. |
|  | **SVEUKUPNO** |  | **114.877,33** |  |  |  |

U tablici je naveden utuženi iznos iz svih predmeta koji se vode na sudu, bez sudskih troškova postupka i zateznih kamata koje je u ovom trenutku nemoguće procijeniti s obzirom da ovise o daljnjem tijeku parničnog postupka. Također nije procijenjeno niti vrijeme trajanja jer ovisi o dinamici i rješavanju od strane nadležnih sudova